
ЗАПОВЕД
[bookmark: _GoBack]№ 8-Z-441/14.05.2026 година
НА КМЕТА НА ОБЩИНА СОЗОПОЛ



За одобряване на частично изменение на Подробен устройствен план – план за регулация  и застрояване  /ЧИ на  ПУП-ПРЗ/ в  обхват  на  урегулиран поземлен имот УПИ I-13.40 /ПИ с идентификатор 61042.13.141/ , УПИ II-13.40 /ПИ 61042.13.142/, УПИ III-13.40 /ПИ с идентификатор61042.13.143/ IV-13.40 /ПИ с идентификатор 61042.13.144/ по ПУП в местност „Халваджи дол“ с. Равадиново , извън строителните граници на населеното място, като компетентен орган и въз основа на следните мотиви:
Постъпило е заявление с вх. № УТ-2117-14/10.03.2026г. от Ангел Илиев Тенев, чрез пълномощник Донка Недялкова за приемане и одобряване на ЧИ на ПУП в обхват на УПИ I-13.40 /ПИ с идентификатор 61042.13.141/, УПИ II-13.40 /ПИ 61042.13.142/, УПИ III-13.40 /ПИ с идентификатор61042.13.143/, IV-13.40 /ПИ с идентификатор 61042.13.144 /, по ПУП на м. „Халваджи дол“ с. Равадиново, по реда на чл. 135а от ЗУТ.
Към заявлението са приложени съответните документи: Нотариален акт № 37, том IX, рег. 2719, дело 1959/24.04.2001 год., издаден от Служба по вписванията град Бургас; Скица №15-123347-29.01.2026г. за ПИ 61042.13.142; Скица №15-123345-29.01.2026г. за ПИ 61042.13.141; Скица №15-123348-29.01.2026г. за ПИ 61042.13.143; Скица №15-123349-29.01.2026г. за ПИ 61042.13.144  по КККР на град Созопол, местност „Халваджи дол“, с. Равадиново одобрени със Заповед № РД-18-55/29.09.2015 г. на Изпълнителния Директор на АГКК. Подробен устройствен план /ПУП/ с представени в графичен и цифров вид: проекти по част градоустройство, геодезия. В съответствие с нормативните изисквания на чл. 128, ал. 6 и чл. 128а от ЗУТ, за съгласуване на проектите за подробни устройствени планове, са представени необходимите актове и становища:  Писмо с изх. № ПД–1433/13/20.09.2024г. и Решение №БС-138-ЕО/2024г. на Регионална инспекция по околната среда и водите /РИОСВ/ - град Бургас. 
Съгласно цветова идентификация и сигнатура на действащ ОУП на Община Созопол, одобрен със Заповед № РД-02-14-539/13.07.2016 г. на Министъра на регионалното развитие и благоустройството (обн. в ДВ бр. 59 от 29.07.2016 год.), поземлените имоти , попадат изцяло в охранителна зона „Б“ по ЗУЧК и в устройствена зона Ов1/36 - по действащ ОУП на Община Созопол, с параметри на застрояване, както следва: кота корниз /Hmax/ до 7.0 метра/2ет./, плътност на застрояване /Пзастр./ до 20%, , интензивност на застрояване /Кинт/ до 0,8, необходима озеленена площ /Позел./ мин. 50%, като 1/2 от нея бъде осигурена за дървесна растителност.
С внесеният проект ЧИ на ПУП-ПРЗ се предвижда промяна в регулационните граници по указания в графична част начин. Съгласно приложеното Удостоверение №25-113597-28.04.2026г.на АГКК за изменение на КК ,поземлените имоти запазват идентификаторите си а площите им са както следва; 
-УПИ I-13.141 /с идентификатор 61042.13.141/ е с площ 991 кв.м
         -УПИ II-13.142 /с идентификатор61042.13.142/ е с площ 496 кв.м. 
         -УПИ III-13.143/с идентификатор 61042.13.143/ е с площ 496 кв.м.
-УПИ IV-13.144 /с идентификатор61042.13.144/е с площ 496 кв.м.
           Всички нови УПИ запазват отреждането си “За вилни сгради” обозначено в графичната част на ЧИ на ПУП-ПРЗ с ограничителни линии на застрояване, на нормативни отстояния от регулационните граници, с параметри на застрояване в съответствие с допустимите за устройствена зона „Ов1/36/“ по действащ ОУП на Община Созопол, охранителна зона „Б“ по ЗУЧК както следва: кота корниз /Hmax/ до 7.0 метра/2 ет./, плътност на застрояване /Пзастр./ до 20%, , интензивност на застрояване /Кинт/ до 0.8 ,необходима озеленена площ /Позел./ мин. 50%, като 1/2 от нея бъде осигурена за дървесна растителност.
Изработеният проект за ЧИ на ПУП-ПРЗ в обхват на УПИ I-13.141, УПИ II-13.142, УПИ III-13.143,  УПИ IV-13.144, по ПУП на м. „Халваджи дол“ с. Равадиново , на основание чл. 128, ал. 14 от ЗУТ е разгледан на заседание на Общински експертен съвет /ОЕС/, и с Решение по точка 10 от Протокол № 3/18.03.2026 година е констатирано, че ЧИ на ПУП-ПРЗ отговаря на нормативните изисквания и приема същия на основание чл. 135а от ЗУТ, и съгласно чл. 128, ал. 14 от ЗУТ, ОЕС указва да се издаде Заповед на Кмета на Община Созопол за одобряване на ПУП. Представено е Удостоверение и приложение към удостоверение за проект на изменение КК и Кадастралните регистри №25-113597-28.04.2026г. 
           Спазени са разпоредбите на ЗУТ, ЗУЧК, Наредба № 8 от 14 юни 2001 г. за обема и съдържанието на устройствените планове. Предвижданията на ЧИ на ПУП-ПРЗ са в съответствие с правилата и нормативите на действащ Общ устройствен план на Община Созопол, одобрен със Заповед № РД-02-14-539/13.07.2016 г. на Министъра на РРБ (обн. в ДВ бр. 59 от 29.07.2016 год.). 
          С оглед гореизложеното и на основание чл. 44, ал. 2 и чл. 44, ал. 1, т. 13 от ЗМСМА; 
чл. 129, ал. 2, във връзка с чл. 134, ал. 2, т. 6, чл. 110, ал. 1, т. 1, чл. 136, ал. 3 и чл. 135а от ЗУТ,

                              ОДОБРЯВАМ:


Частично изменение на Подробен устройствен план – план за регулация и застрояване /ЧИ на ПУП-ПРЗ/ в обхват на  УПИ I-13.40 , УПИ II-13.40, УПИ III-13.40 , IV-13.40  в м. „Халваджи дол“ с. Равадиново, като същите изменят своите регулационни граници по указания в графичната част начин, съгласно Удостоверение за проект за изменение на КК №25-113597-28.04.2026г. на АГКК, като след изменението площта на новообразуваните имоти  са  както следва;  УПИ I-13.141/с идентификатор 61042.13.141/, е с площ 991 кв.м., УПИ II-13.142/с идентификатор 61042.13.142/ е с площ 496 кв.м. , УПИ III-13.143 /с идентификатор 61042.13.143/ е с площ 496 кв.м. и УПИ IV-13.144 /с идентификатор 61042.13.144/, е с площ 496 кв.м.  Всички нови УПИ запазват отреждането си „за вилни сгради “, и са  с предвидено в тях ново свободно застрояване, обозначено  в графичната част на ЧИ на ПУП-ПРЗ с ограничителни линии на застрояване, на нормативни отстояния от регулационните граници, с параметри на застрояване в съответствие с допустимите за устройствена зона „Ов1/36/ по действащ ОУП на Община Созопол, както следва: кота корниз /Hmax/ до 7,0 метра/2ет./, плътност на застрояване /Пзастр./ до 20%, интензивност на застрояване /Кинт/ до 0,8, необходима озеленена площ /Позел./ мин. 50%, като 1/2 от нея бъде осигурена за дървесна растителност.
         ЧИ на ПУП-ПРЗ да се проведе съобразно графичната част, съгласно черните, червените, сини и зелени линии, надписи и условни цветове върху плана, в едно със специфични правила и нормативи за прилагане на ПУП, същите неразделна част от настоящата заповед.
ПУП да се публикува на интернет страницата на общината в тридневен срок от одобряването му, на основание чл. 129, ал. 5 от ЗУТ.
Заповедта да се съобщи на заинтересуваните страни по реда и условията на АПК във връзка с чл. 129, ал. 2 от ЗУТ.
Същата може да се обжалва в 14 /четиринадесет/ дневен срок от съобщаването ѝ, по реда на чл. 215, ал. 1 и ал. 4 от ЗУТ, чрез Община Созопол пред Административен съд - град Бургас.










ТИХОМИР ЯНАКИЕВ
Кмет на Община Созопол


 
  


























Съставил: Лиляна  Чакърова спец. в Дирекция „УТИПЕ”

